Naziv obveznika: **OSNOVNA ŠKOLA FRANJO HANAMAN**

 RKP broj: **10292**

# OIB: 97644096978

Adresa obveznika: **Istrev 2, Drenovci**

Razina: **31 PRORAČUNSKI KORISNIK JEDINICE LOKALNE I PODRUČNE SAMOUPRAVE**

Šifra djelatnosti : **8520 OSNOVNO OBRAZOVANJE,**

Razdjel: **NEMA RAZDJELA**

Šifra županije: **16 VUKOVARSKO-SRIJEMSKA ŽUPANIJA**

Šifra grada/općine: **92**

Oznaka razdoblja: **2020-12**

**BILJEŠKE UZ FINANCIJSKE IZVJEŠTAJE**

**za razdoblje 01.01.2020.- 31.12.2020. godine**

Osnovna škola «Franjo Hanaman» Drenovci provodi program osnovnoškolskog obrazovanja koji je obvezan za svu djecu u Republici Hrvatskoj. Nastava se održava u jednoj školskoj zgradi. Škola radi u jednoj smjeni. Izborna, dodatna nastava i izvannastavne aktivnosti se odvijaju najvećim dijelom poslije redovne nastave. Materijalni uvjeti rada su vrlo dobri, učionice su dobro opremljene i u dobrom stanju.

Sve aktivnosti u školi se izvode prema Nastavnom planu i programu za osnovnu školu, koje je donijelo Ministarstvo znanosti, obrazovanja, i Godišnjem planu i programu rada škole te Školskom kurikulumu OŠ “Franjo Hanaman“ Drenovci.

Osnovna škola „Franjo Hanaman“ Drenovci vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu .

Škola je upisana u Registar korisnika proračuna kao Proračunski korisnik JLP(R)S koji obavlja poslove u sklopu funkcija koje su decentralizirane (razina 31).

Financijsko izvještavanje definirano je Zakonom i Pravilnikom, a dodatno se tumačenja i naputci objavljuju na stranicama MFIN i FINA-e.

**Škola se financira iz slijedećih izvora:**

• **Prihodi iz državnog proračuna** – Ministarstvo znanosti obrazovanja i sporta i to rashode za: plaće i naknade zaposlenika, naknadu zbog nezapošljavanja invalida.

• **Prihodi iz županijskog proračuna** – Vukovarsko-srijemska županija

Decentralizirani prihodi (zakonski standard škole) i prihodi na temelju ugovornih obveza (iznad zakonskog standarda).

• **Vlastiti prihodi**

Prihodi školske kuhinje.

• **Pomoći iz proračuna općine – Općina Drenovci**

Prihodi za plaću, naknade plaća i ostalih naknada zaposlenice - voditeljice predškole i prihode za materijalne izdatke predškolskog obrazovanja.

• **Pomoći od donacija**

Tekuće donacije od pravnih i fizičkih osoba, te trgovačkih društava.

Dana 30. prosinca 2020. godine donesena je Okružnica o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave od 1. siječnja do 31. prosinca 2020. (Klasa: 400-02/20-01/29; Urbroj: 513-05-03-20-12). U skladu sa svim navedenim Financijsko izvješće za 2020. godinu sastavljeno je na Obrascima financijskih izvještaja - proračun v.6.0.2., te se u nastavku daju bilješke po obrascima:

**Bilješke uz izvještaj o prihodima i rashodima, primicima i izdacima-Obrazac PR-RAS**

**AOP 065 Kapitalne pomoći proračunskim korisnicima iz proračuna koji im nije nadležan**

U izvještajnom razdoblju primili smo=135.789,70 kn prihoda od MZO-a. od toga je 1.000,00 kn namijenjeno za kupnju knjiga za školsku knjižnicu, 73.500,00 kn za kupnju tableta za učenike te 61.289,70 kn za udžbenike školske godine 2020./2021.

**AOP 067 Tekuće pomoći temeljem prijenosa EU sredstava**

U izvještajnom razdoblju primili smo od Osnovne škole“Ivan Filipović“ sredstva u iznosu od 101.171,00 kn u vezi EU projekta, jer smo bili partneri u projektu „Kreativni labaratorij-projekt poticanja darovitosti učenika osnovnih škola u Slavoniji“.

**AOP 070 Tekući prijenosi između proračunskih korisnika istog proračuna**

U izvještajnom razdoblju od Obrtničko-industrijske škole Županja ostvaren je prihod u iznosu od 9.630,00 kn.

**AOP 105 Prihodi od upravnih i administrativnih pristojbi, pristojbi po posebnim propisima i naknada**

U izvještajnom razdoblju iznos prihoda za troškove školske kuhinje je dosta manji u odnosu na prošlu godinu, a razlog tomu je manji broj učenika koji financiraju prehranu na vlastiti teret kao i nepohađanja nastave zbog COVID-19.

**AOP 127 Donacije od pravnih i fizičkih osoba izvan općeg proračuna**

U izvještajnom razdoblju imali smo donacije namještaja od pravnih i fizičkih osoba izvan općeg proračuna u vrijednosti od 11.714,00 kn

**AOP 130 Prihodi iz nadležnog proračuna za financiranje rashoda poslovanja**

U izvještajnom razdoblju imamo povećanje prihoda od županije u odnosu na prošlu godinu iz razloga što smo u našim knjigovodstvenim evidencijama evidentirali i prihode i rashode prema naputku VUSŽ za izradu projektne dokumentacije za nadogradnju škole.

**AOP 148 Rashodi poslovanja**

 U izvještajnom razdoblju ukupno je ostvareno 4.062.721kn rashoda (klasa 3) što je u odnosu na 2019. godinu povećanje od 7,7%.

**AOP 255 Naknade građanima i kućanstvima u naravi**

U izvještajnom razdoblju rashod za nabavu radnih materijala (radne bilježnice i nastavni materijal) učenicima, koji se u potpunosti financira iz općinskog proračuna, a koji se, prema Uputama, knjiži na kontu 37229 Naknade građanima i kućanstvima u novcu iznosi 64.427,00 kn.

**AOP 161 Materijalni rashodi**

Od materijalnih rashoda skupine 32, najveće odstupanje u odnosu na prethodnu godinu je na AOP 162 – Službena putovanja, u iznosu od 15.235,00 kn uglavnom zbog manjeg broja odlazaka na službena putovanja i poštivanja COVID mjera.

Odstupanje je vidljivo i na AOP 176- Usluge tekućeg i investicijskog održavanja zbog evidentiranja prihoda od VUSŽ prema njihovoj kartici u iznosu od 246.250,00 kn, a koji se odnosi na izradu projektne dokumnetacije za nadogradnju škole.

**AOP 341 Rashodi za nabavu proizvedene dugotrajne imovine**

U izvještajnom razdoblju ukupno je ostvareno 191.104,00 kn rashoda za nabavu nefinancijske imovine (klasa 4), što je u razini prošlogodišnjih rashoda.

**AOP 641 Stanje novčanih sredstava na kraju izvještajnog razdoblja**

Na dan 31.12.2020. godine stanje sredstava na žiro računu Erste banke iznosi 321.099,06 kn i stanje u blagajni 63,79 kn što ukupno iznosi 321.163,00 kn.

**Bilješke uz izvještaj bilanca –Obrazac BIL**

**AOP 063-161** Financijsku imovina čine novčana sredstva na računu u poslovnoj banci, novac u blagajni, te potraživanja za prihode poslovanja.

Na dan 31.12.2020. imali smo 321.099 kn novčanih sredstava, sve na poslovnom računu banke stanje je iskazano na izvodu banke br. 196 od 31.12.2020. godine.

Na računu 129 Ostala potraživanja evidentira se iznos od 22.897 kn, a odnosi se na potraživanja od HZZO-a za naknade bolovanja duže od 42 dana. Temeljem dopisa MZO upoznati smo da od strane HZZO-a nije bilo povrata u državni proračun za spomenute naknade.

Na računu 19311 prikazani su kontinuirani rashodi budućeg razdoblja- aktivna vremenska razgraničenja, tj. obračun plaće za prosinac, a koja će biti isplaćena u siječnju 2021. godine u iznosu 274.413,00 kn.

**AOP 251 Izvanbilančni zapisi - pasiva**

U izvještajnom razdoblju došlo je do povećanja Izvanbilančnih zapisa odnosno Tuđe imovine dobivene na korištenje za 112.149,00 kn u odnosu na prethodnu godinu što ukupno iznosi 360.475,00 kn

**Bilješke uz Izvještaj u vrijednosti i obujmu imovine i obveza – Obrazac P-VRIO**

Temeljem Uputa o priznavanju, mjerenju i evidentiranju imovine u vlasništvu Republike Hrvatske propisana je obveza proračunskih korisnika o prikazivanju promjena nad imovinom. U izvještajnom razdoblju prema uputi Vukovarsko-srijemske županije evidentirano je u Obrazcu P-VRIO povećanje u obujmu imovine u iznosu od 24.999,00 kn odnosno došlo je do povećanja proizvedene dugotrajne imovine osnove škole-građevinski objekti.

**Bilješke uz izvještaj o rashodima prema funkcijskoj klasifikaciji –Obrazac RAS-funkcijski**

Temeljem čl.7. Pravilnika o financijskom izvještavanju u proračunskom računovodstvu škola je obveznik predaje ovoga obrasca. Financijska klasifikacija sadrži aktivnosti odnosno projekte korisnika proračuna razvrstane prema njihovoj namjeni. Podaci iz izvještaja RAS- funkcijski omogućavaju informaciju o državnoj potrošnji po funkcijama.

**AOP 113 Osnovno obrazovanje**-škola je ostvarila sve rashode poslovanja u domeni osnovnog obrazovanja, a **AOP 122** **Dodatne usluge u obrazovanju** – odnosi se na namirnice nabavljene za školsku kuhinju i iznosi 67.432,00 kn.

**Bilješke uz izvještaj o obvezama**

Škola je u 2020. godinu prenijela ukupne obveze u iznosu od 777.118 kn (AOP 001), a odnose se materijalne rashode (energenti) i troškove plaće za prosinac 2019. godine. Ukupno povećanje obveza u ovoj godini iznosi 3.963.304,00 kuna, od čega su obveze za zaposlene 3.205.602,00 kn obveze za materijalne rashode 491.326,00 kn, financijski rashodi 3.651,00 kn naknade građanima i kućanstvima 64.427,00 kn i obveze za nabavu nefinancijske imovine 180.890 kn. U povećanje obveza ulaze i nedospjele obveze, a odnose se na materijalne rashode i rashode poslovanja (13. plaća za zaposlene plus naknade zaposlenima) u iznosu od 330.664,00 kn .

U Drenovcima, 29.01.2021.godine

Voditelj računovodstva: MP Ravnateljica škole:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Mirzeta Deronjić , dipl.oec Marijana Raguž, dipl. učitelj